钦定古今图书集成/理学汇编/字学典/第096卷 > 嵇康
## 钦定古今图书集成/理学汇编/字学典/第096卷 > 嵇康

按《晋书》本传：“嵇康，字叔夜，谯国铚人也。与魏宗室婚，
拜中散大夫。山涛将去选官，举康自代，康与涛书告
绝。”

按《书断》：“嵇康善书，妙于草制。观其体势，得之自然，意
不在乎笔墨。若高逸之士，虽在布衣，有傲然之色。故
知临不测之水，使人神清；登万仞之岩，自然意远。”锺
会谮，康就刑，年四十四，太学生三千人请为师，不许。